cyanic-selkie/wikianc huggingface dataset:
Վարդանանք (արձանախումբ, Գյումրի)
Պատմություն
Ավարայրի ճակատամարտին նվիրված հուշարձանը իրենից ներկայացնում է բազմաֆիգուր բրոնզաձույլ արձանախումբ։ Վերևում Վարդան Մամիկոնյանն է՝ 5.5 մետր բարձրությամբ պատվանդանի վրա՝ ամպերի մեջ, մի ձեռքին խաչ և դրոշ, մյուսին՝ թուր։ Մյուս պատվանդանի վրա հայոց կաթողիկոս Հովսեփ Հողոցմեցին է, Ղևոնդ Երեցը, Սահականուշ իշխանուհին և Արտակ Կամսարականը ։
Ծանոթագրություններ
Կատեգորիա:Շիրակի մարզի հուշարձաններ Կատեգորիա:Գյումրի Կատեգորիա:Արտուշ Պապոյանի քանդակներ
Աղդարա
Բնակչությունը
1959 թվականի տվյալներով, գյուղն ուներ 210 բնակիչ, հիմնականում հայեր, իսկ 1968 թվականի հաշվառումների համաձայն, գյուղում ապրում էր 463 մարդ` հայեր, նաև աբխազներ։ 1989 թվականին, գյուղում արդեն բնակվում էր 71 մարդ , կրկին հայեր։
Բնակիչներն զբաղվում են ծխախոտի, եգիպտացորենի, բանջարաբոստանային կուլտուրաների մշակությամբ, անասնապահությամբ և մեղվաբուծությամբ։ Գյուղն ուներ հայկական տարրական դպրոց։
Հայերը եկել են 1886 թվականին` Օրդուի շրջակայքի գյուղերից։
Ծանոթագրություններ
Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Dr. Watson
Dr. Watson, Microsoft Windows օպերացիոն համակարգի ծրագրերի դեբագեր։ Այն սովորաբար կրում է drwatson.exe, drwtsn32.exe կամ dwwin.exe անունները, կախված օպերացիո համակարգի տարբերակից։ Ծրագիրը իր անունը ստացել է ի պատիվ Արթուր Կոնան Դոյլի Շերլոկ Հոլմսի պատմության բժիշտ Ջոն Վաթսոնի, քանի որ ծրագրի նպատակը՝ սխալի ախտորոշումը և այն լուծելն է։ Սկզբնական շրջանում գործիքը կրել է «Sherlock» անվանումը։ «Watson» բառը հետագայում սկսվել է օգտագործվել և դրա հետ մեկ տեղ սկսվել է օգտագործել սխալների հավաք և ուղղարկում օգտատիրոջը ։
Զեկույց սխալների մասին
Dr. Watson-ի կողմից հավաքված տեղեկությունը՝ իրենից ներկայացնում էր տեխնիկանան տեղեկություն, որը պետք է ծրագրային ապահովման մասնագետներին, որպեսզի անալիզի ներկայացնի սխալը։ Drwtsn32.log տեքստային ֆայլը ստեղծվում է այն ժամանակ, երբ տեղի է ունենում սխալ, և այն հնարավոր է ուղղարկել ծրագրային ապահովման մասնագետներին լուծում ստանալու համար։ Ինչպես նաև հնարավոր է ստեղծվի ֆայլ-մինիդամպ՝ բինարային ֆայլ, որը հնարավոր է բացել և ենթարկել անալիզի ծրագրի միջոցով։ Dr. Watson կարող է որոշել սխալի ճշգրիտ տեղը, եթե կա անհրաժեշտություն սիմվոլային ֆայլի (symbol files)  և կարող է կարգավորել ճանապարհը այդ ֆայլերին հասնելու համար։
Այն ժամանակ, երբ Windows-ում հայտնվում է կրիտիկական սխալ, համակարգը որոնում է կատարում ծրագրային սխալի մշակչում (error handler)։ Ծրագրային սխալի մշակիչը, հասարակ գրանցված ֆունկցիա է, որը աշխատում է այն ժամանակ երբ առաջանում է խնդիր։ Կա հնարավորություն օգտագործել «Dr. Watcon»-ը օպերացիոն համակարգի ներքին դեբագերի հետ ։
Windows Vista տարբերակի հետ միասին ծրագրի անվանումը դարձավ «Problem Reports and Solutions» ։
Նմանատիպ ծրագրեր Windows-ում
Google Breakpad-ը, համարվում է բազմապլատֆորմային գրադարան բաց ներքին կոդով, որը նախատեսված է սխալի մասին զեկույց ուղղարկելու համար։ Այն օգտագործում է հայտնի Firefox բրաուզերի զեկուցային համակարգը։
CrashRpt գրադարանը, նույնպես նախատեսված է սխալների մասին զեկույցների հավաքման և ուղղարկման համար։ Այն համարվում է բաց գրադարան, սակայն ի տարբերություն Breakpad-ի այն նախատեսված է միայն Windwos-ի համար։
Արտաքին հղումներ
Կատեգորիա:Համակարգային ծրագրեր Կատեգորիա:Մայքրոսոֆթ Վինդոուզ
Տոնսենգ
Այն կարելի է պատրաստել ցանկացած տեսակի մսով, ամենից հաճախ՝ գառան և այծի, տարբեր բանջարեղենների հավելմամբ։ Միսը խաշում են ջրում կամ ջրի խառնուրդով կոկոսի կաթով և շատ համեմունքներով։ Այս ուտեստի հայրենիքը` Կենտրոնական Ճավան, առանձնանում է տոնսենգի բաղադրատոմսերի հանդեպ հատուկ մոտեցմամբ։
Ծագում և տարածում
Տոնսենգը ճավայական խոհանոցի ավանդական ուտեստ է, որում նշանակալի տեղ են զբաղեցնում ջրով կամ կոկոսի կաթով պատրաստված ապուրները։ Այս ուտեստի հայրենիքը Կենտրոնական Ճավայում գտնվող Սուրակարտա քաղաքն է, այս քաղաքը և նրա շրջակայքը առանձնանում են տոնսենգի բաղադրատոմսերի հատուկ բազմազանությամբ  ։
Սկզբնապես ճանաչված լինելով Կենտրոնական Ճավայի բնակիչների շրջանում՝ ժամանակի ընթացքում տոնսենգը զգալի տարածում է գտել ողջ Ճավայում, ինչպես նաև Ինդոնեզիայի այլ կղզիներում։ Բացի այդ, այս ուտեստի պատրաստումը կիրառվում է արտասահմանում բնակվող ճավայական համայնքներում և հայտնվել է Ինդոնեզիայի էթնիկ ռեստորանների ցանկում, մասնավորապես Եվրոպայում  ։
Պատրաստում և տարատեսակներ
Տոնգսենգը շատ դեպքերում պատրաստում են կոկոսի կաթով, որը երբեմն օգտագործում են իր մաքուր ձևով, բայց ավելի հաճախ խառնում են ջրի հետ։ Միևնույն ժամանակ, կան բազմաթիվ բաղադրատոմսեր, որոնք եփում են ջրով՝ առանց կոկոսի կաթ ավելացնելու, կան նաև այնպիսիները, որոնց ջրի մեջ անելացնում են քիչ քանակությամբ կովի կաթ ։
Ճաշատեսակի հիմնական բաղադրիչը միսն է, սովորաբար պատրաստում են ոսկորների վրայից կտրված կամ թռչնամսի ամենաքիչ պետքական՝ եզրային հատվածներից։ Ամենից հաճախ օգտագործվում են ոչխարի, այծի և հավի միս, հազվադեպ՝ տավարի, գոմեշի, բադի, ձիու միս ։ Մի շարք վայրերում, հատկապես Կենտրոնական Ջոկյակարտում, կիրառվում է կենդանիների և թռչունների մսից տոնգսենգ պատրաստելը, խոհարարական առումով շատ էկզոտիկ է օձի, չղջիկի, կրիայի, ճնճղուկի մսից պատրաստված տոգսենգը (մանր կենդանիների և թռչունները սովորաբար խաշում են ամբողջությամբ)  ։ Հատկանշական է, որ այս ճաշատեսակում գործնականում չի օգտագործվում ենթամթերք, տոնգսենգը առանձնացնում է Ինդոնեզիայի ավանդական շատ այլ ուտեստներից, մասնավորապես` ռոնդանգից և գուլայից, որոնք նույնպես եփվում են կոկոսի կաթով կամ դրա ջրային խառնուրդով ։
Մսից բացի, տոնգսենգի բաղադրիչներից են նաև բանջարեղենները, որոնք այս ուտեստին ավելացվում են բավականաչափ մեծ քանակությամբ՝ սովորաբար մսի քանակին համեմատելի։ Սա ևս մեկ էական տարբերություն է տոնգսենգի և ռենդանգի կամ գուլայի միջև, որոնցում բանջարեղենը ավելացվում է երբեմն և շատ քիչ քանակով։ Տոնգսենգ պատրաստելու համար ամենից հաճախ օգտագործվում են կաղամբ, կարտոֆիլ, սոխ, գազար, լոլիկ, կանաչ լոբի, երբեմն նաև մաշ, ծաղկակաղամբ, ջրային սպանախ, ուտելի պնակախոտ։ Բացի բանջարեղենից, մրգերի որոշակի տեսակներ ևս կարող են օգտագործվել, օրինակ, ջեկֆրուտ և արտոկապուս, ինչպես նաև տոֆու, տեմպե և սնկեր ։ Կան նույնիսկ տոնսենգի բուսակերական մի շարք բաղադրատոմսեր, որոնց մեջ օգտագործում են մի քանի տեսակի բանջարեղեն կամ բանջարեղենի խառնուրդ սնկով, տոֆուով կամ տեմպեով։ Օրինակ՝ սնկով տոնսենգ պատրաստելը Բորոբուդուր տաճարի հարակից տարածքներում համարվում է խոհարարական հմտություն ։
Միսը, որը մանր կտորներով կտրված է, տապակվում է արմավի յուղով, որի մեջ նախապես տաքացվում է բավականին շատ մանրացված համեմունքներ։ Վերջինը, որպես կանոն, օգտագործում են սխտոր, սոխի թերեր, համեմունքներ, չիլի պղպեղ, մատնունի, դափնու տերև, ցիմբոպոգոն, համեմ, կոճապղպեղ։ Տապակած միսը լցվում է ջրով կամ ջրի խառնուրդով կոկոսի կամ հասարակ կաթով, որից հետո ուտեստը եփվում է ցածր ջերմությամբ։ Պատրաստման ընթացքում դրան ավելացվում են կտրատված բանջարեղեն, ինչպես նաև գրեթե միշտ` սոյայի սոուս և հնդկարմավի հյութ, իսկ երբեմն` արմավի շաքար, աղ, պտուղներ և լայմի տերևներ։
Պատրաստի տոնգսենգը խիտ ապուր է, որի հեղուկ մասը սովորաբար բաց գույնի է կամ մուգ կրեմագույն։ Այս ուտեստի որոշ տեսակներ, որոնք ունեն խիտ լուծույթ, ավելի շատ նման են ռագուի կամ ստյուի։ Մեծ քանակությամբ համեմունքներն ուտեստին տալիս են շատ սուր համ և թունդ բույր։
Մատուցում և կիրառություն
Տոնգսենգը ոչ միայն սիրված տնային կերակուր է, այլև հաճախ մատուցվում է հասարակական սննդի հաստատություններում, ինչպես նաև վաճառվում է շուկաներում և անհատ ձեռներեցների տաղավարներում։ Ընդունված է ուտել տաք վիճակով՝ պատրաստելուց հետո հնարավորինս շուտ։ Երբեմն նախքան մատուցելը վրան ավելացնում են կրուպուկ (չիպսի տեսակ) կամ տապակած սոխ ։
Գրականություն
Կատեգորիա:Մսով ուտեստներ
Բլագոդառնիի քաղաքային օկրուգ
Բլագոդառնիի քաղաքային օկրուգ (Благодарненский городской округ), մունիցիպալ շրջան Ռուսաստանի Դաշնության Ստավրոպոլի երկրամասում։
Վարչական կենտրոնը՝ Բլագոդառնի ։
Ստեղծվել է 1924 թվականին որպես Բլագոդառնիի շրջան (Благодарненский район), որպես տարածքային միավոր շարունակում է հանդես գալ այդ անվանմամբ։ 2017 թվականին շրջանը վերակազմավորվել է որպես մունիցիպալ միավոր՝ Բլագոդառնիի քաղաքային օկրուգ :
Աշխարհագրություն
Քաղաքային օկրուգի տարածքի մակերեսը կազմում է 2470,81 կմ²։
Բնակչություն
2012 թվականի մարդահամարի արդյունքներով քաղաքային օկրուգում բնակվում էր 57306 մարդ։ Բնակչության խտությունը կազմում էր 23,19 մարդ/կմ²։
Արտաքին հղումներ
Կատեգորիա:Ստավրոպոլի երկրամասի շրջաններ
Urban X մրցանակաբաշխություն
Urban X Awards՝ ամերիկյան մրցանակաբաշխություն է եղել, որը տարբեր կատեգորիաներում շնորհել է մրցանակներ էթնիկ պոռնոգրաֆիկ ֆիլմերին, դերասաններին ու ռեժիսորներին։ Urban X Awards-ը ստեղծել է սևամորթ պոռնոռեժիսոր Ջիանա Թեյլորը (Giana Taylor) 2008 թ.-ին, իսկ վերջի անգամ շնորհվել է 2012 թ-ին ։ Մրցանակաբաշխության հաղթողները ընտրվել են երկրպագուների օնլայն քվեարկության միջոցով ։ Urban X Awards-ը միշտ տեղի է ունեցել Լոս Անջելեսում։
Պաշտոնական վեբ-կայք
Կատեգորիա:Կինեմատոգրաֆիա
Ռիյի սյուր Էն
Ռիյի սյուր Էն (Rilly-sur-Aisne), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 109 մարդ, բնակչության խտությունը` 31.69 մարդ/կմ²։ Բնակավայրը զբաղեցնում է 3.44 կմ² տարածք։
Աշխարհագրություն
Գտնվում է Փարիզ քաղաքից 180 կմ հյուսիս-արևելք, Շալոն ան Շամպայն քաղաքից 65 կմ հյուսիս, Շառլվիլ Մեզիեր քաղաքից 33 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 72 աշխատունակ (15-64 տարեկան) բնակիչ, որոնցից ակտիվ էին 56-ը, իսկ ոչ ակտիվները` 16։ Ակտիվության ցուցանիշը կազմում է 77,8 %։ 56 աշխատունակ մարդկանցից աշխատել է 49 անձ (26 տղամարդ և 23 կին)։ Գործազուրկ են եղել 7 անձ (4 տղամարդ և 3 կին)։ 16 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բուդյոննովսկի շրջան
Բուդյոննովսկի շրջան (Будённовский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։
Ստեղծվել է 1924 թվականին։ Վարչական կենտրոնը՝ Բուդյոննովսկ ։
Աշխարհագրություն
Շրջանի տարածքի մակերեսը կազմում է 3060,08 կմ²։
Բնակչություն
2012 թվականի մարդահամարի արդյունքներով շրջանում բնակվում էր 117804 մարդ։ Բնակչության խտությունը կազմում էր 38,5 մարդ/կմ²։
Արտաքին հղումներ
Կատեգորիա:Ստավրոպոլի երկրամասի շրջաններ
Դիգրաֆ
Տառամիացություն, (δίς + γράφω - երկու + գրում եմ), երբ երկու տառերի օգնությամբ արտահայտվում է մեկ հնչյուն։
Հայերենում
Հայերենի դասական ուղղագրությամբ «ու» հնչյունն արտահայտվում է «ո» (վօ) և «ւ» (հիւն) տառերի օգնությամբ։ Հայերեն այս դիգրաֆը ստեղծվել է Մեսրոպ Մաշտոցի կողմից հունարենի նմանությամբ։ Հունարենում նույնպես «ու» հնչյունն արտահայտվում էր «ου» դիգրաֆի միջոցով։ Ժամանակակից արևելահայերեն (խորհրդային) ուղղագրության մեջ «ւ» (հիւն) զրկված է տառային արժեքից և նրա տեղն այբուբենում զբաղեցնում է «ու» տառակապակցությունը, որը գիտակցվում է որպես մեկ միասնական տառ։
Այլ լեզուներում
Եվրոպական և աշխարհի բազմաթիվ լեզուներ իրենց բնորոշ հնչյունային համակարգն արտահայտելու համար հաճախ օգտագործվում են մի շարք դիգրաֆներ, օրինակ.
Տես նաև
Կատեգորիա:Գիր
Սիրանուշ Գասպարյան
Սիրանուշ Գասպարյան (օգոստոսի 21, Սուխում, Վրացական ԽՍՀ, ԽՍՀՄ), հայ օպերային երգչուհի, սոպրանո։
Կենսագրություն
Սիրանուշ Գասպարյանը ծնվել է 1978 թվականին Սուխումում։ 1991 թվականին ընտանիքով տեղափոխվել են Երևան, որտեղ ավարտել է Չայկովսկու անվան երաժշտական դպրոցը։ 2002 թվականին ավարտել է Երևանի Կոմիտասի անվան պետական կոնսերվատորիայի դաշնամուրի և վոկալի (օպերային երգեցողություն) բաժինները։ 2003-2005 թվականներին շարունակել է հետբուհական կրթությունը վոկալի բաժնում՝ պրոֆեսոր Ելենա Վարդանյանի դասարանում։ Հանդես է գալիս 2001 թվականից և մասնակցում է երգի մրցույթների Հայաստանում և Եվրոպայում։ Միաժամանակ դասավանդում է Երևանի Կոմիտասի անվան պետական կոնսերվատորիայում ։
Կատարումներով հանդես է եկել Հայաստանի ազգային ֆիլհարմոնիկ նվագախմբի հետ, Հայկական թատրոններում, 2014 թվականին Շտուտգարտում մասնակցել է Հայկական մշակութայի օրերին ։
Ծանոթագրություններ
Կատեգորիա:Հայ օպերային երգչուհիներ Կատեգորիա:Հայ սոպրանոներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայերն Աբխազիայում Կատեգորիա:21-րդ դարի երգչուհիներ
Աբելյան ընդլայնում
Օրինակ, ընդլայնումը հանդիսանում է աբելյան, նրա Գալուայի խումբը կազմված է երկու տարրերից և հանդիսանում է աբելյան, ոչ աննշան ավտոմորֆիզմը տեղերով վերադասավորվում է \sqrt 2 և - \sqrt 2 թվերը։  ընդլայնումը չի հանդիսանում աբելյան, տրված դաշտը հանդիսանում է բազմանդամի ընդլայնումը դաշտի x^3 - 2 և նրա ավտոմորֆիզմը, սևեռված \Q, ներկայացնում է այդ բազմանդամի տարբեր արմատներ,այսինքն այդ ընդլայնման Գալուայի խումբը հանդիսանում է 3 շարքի համաչափ խմբեր և համապատասխանաբար,ոչ՝ տեղափոխական։ Աբելյան ընդլայնման կարևոր օրինակ է հանդիսանում ցիկլային (շրջանային ընդլայնում), ստացվում է ավելացնելով դաշտի միավոր արմատները, ռացիոնալ թվերի դաշտի դեպքում, այդպիսի ընդլայնման դեպքում ստացվում է շրջանային դաշտ։ Կրոնեկեր - Վեբերի թեորեմայի համաձայն ռացիոնալ թվերի ցանկացած աբելյան ընդլայնումը հանդիսանում է մի որոշ շրջանային դաշտի ենթադաշտ։
Եթե դաշտը պարունակում է միավոր արմատների նախանական աստիճանը n,ապա ընդլայնումը, ստացված՝ ավելացնելով նրա արմատին nաստիճանը (Կումմերի ընդլայնման) որոշ տարրերից,հանդիսանում է աբելյան։ Ընդհանուր դեպքում այդ պնդումը չի հանդիսանում ճշմարիտ։
Ցիկլային ընդլայնումը ՝աբելյան ընդլայնման կարևոր մասնավոր դեպք,ընդլայնում,որի համար Գալուայի խումբը հանդիսանում է ցիկլային։ Ցանկացած վերջավոր դաշտի վերջավոր ընդլայնում հանդիսանում է ցիկլային։
Լիտվայի օպերայի և բալետի ազգային թատրոն
Լիտվայի օպերայի և բալետի ազգային թատրոն (Lietuvos nacionalinis operos ir baleto teatras), օպերայի և բալետի թատրոն Լիտվայի մայրաքաղաք Վիլնյուսում։ Տեղակայված է «Վենուոլյո» 1 հասցեում։
2002 թվականից թատրոնը ղեկավարում է դաշնակահար Գինտաուտաս Կևիշասը, երաժշտական ղեկավար՝ դիրիժոր Ռոբերտաս Շյարվյանիկաս (2008 թ.), բալետի գեղարվեստական ղեկավար՝ բալերինա և բալետմեյստեր Պաստոր Կշիշտոֆ (2011 թ.)։
Պատմություն
1920 թվականին Լիտվայի արվեստասեր հասարակության կողմից Կաունասում հիմնվում է թատրոն և բեմադրվում է Վերդիի «Տրավիատա» օպերան։ 1941 թվականին թատրոնը ստանում է Օպերայի և բալետի դրամատիկ թատրոն անվանումը, 1941-1944 թվականներին՝ Կաունասի մեծ թատրոն, 1944 թվականին՝ Լիտվայի ԽՍՀ օպերայի և բալետի պետական թատրոն։ 1948 թվականին թատրոնը փոխադրվում է Վիլնյուս և տեղակայվում Պագուլյանկա փողոցում։
1974 թվականին կառուցվել է թատրոնի նոր շենքը։ 1998 թվականից թատրոնը կոչվում է Օպերայի և բալետի ազգային թատրոն ։
Թատրոնում աշխատել են այնպիսի նշանավոր անձինք, ինչպիսիք են օպերային երգիչ, բարիտոն ԽՍՀՄ ժողովրդական արտիստ Յոնաս Ստասյունասը, երգիչներ Էդուարդաս Կանյավան (բարիտոն), Անտանաս Սատկունասը (տենոր), Վիրգիլյուս Նորեյկան (տենոր), Սերգեյ Լարինը (տենոր), Վացլովաս Դաունորասը (բաս), Ռոմանաս Մարիյոշյուսը (բարիտոն), երգչուհիներ Ռեգինա Տումալյավիչյուտեն, Իրենա Իլենեն, Ելենա Չուդակովա, Յադվիգա Պյատրաշկյավիչյուտեն (սոպրանո), Բիրուտե Ալմոնայտիտեն, Նիյոլե Ամբրազայտիտեն (մեցցո-սոպարանո) և այլք ։
Շենքը
Թատրոնի շենքը 1974 թվականին կառուցվել է Էլյանա Բուչյուտեի նախագծով։ Շենքը զբաղեցնում է 120,5 հազար մ³ տարածք։ Այն Վիլնյուսի ամենամեծ մշակութային կառույցն է ։
Թատրոնի առջև Վիլնյաուս փողոցի կողմից 1974 թվականին տեղադրվել է Լիտվայում պրոֆեսիոնալ օպերայի հիմնադիրներից մեկի՝ հայտնի երգիչ Կիպրաս Պետրաուսկասի 3 մետր բարձրությամբ բրոնզե արձանը (քանդակագործ՝ Գեդիմինաս Յակուբոնիս, ճարտարապետ՝ Ալեքսանդրաս Լուկշաս) ։
Թատրոնի շենքի դեպի Վիլիա գետ նայող հատվածում 1987-1989 թվականներին տեղադրվել են օպերայի և բալետի հերոսների քանդակները (քանդակագործ՝ Անտանաս Ժուկաուսկաս, Յոնաս Նորաս-Նարուշյացիչյուս)։
Արտաքին հղումներ
Կատեգորիա:1920 կառույցներ Կատեգորիա:Օպերայի և բալետի թատրոններ Կատեգորիա:Թատրոններ այբբենական կարգով Կատեգորիա:Լիտվայի թատրոններ Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Հեռուստատեսությունը Վենեսուելայում
Վենեսուելայում հեռուստատեսությունը գործարկվել է 1952 թվականին, երբ դիկտատոր Մարկոս Պերես Խիմենեսը մեկնարկել է Televisora Nacional հեռուստաալիքը՝ Վենեսուելան դարձնելով հեռուստացույց ունեցող աշխարհի իններորդ երկիրը։ 1963 թվականին վենեսուելական տնային տնտեսությունների քառորդ մասն արդեն հեռուստացույց ուներ, 1969 թվականին հասնելով 45 % և 1982 թվականին՝ 85 % : Հեռուստանովելները հայտնի են Վենեսուելայում, և որոշ վենեսուելական արտադրանքներ (օրինակ՝ 1992 թվականի Cara Sucia) միջազգային տարածում են գտել։ Թերևս ամենահայտնի հեռուստահաղորդումը նախագահ Ուգո Չավեսի ամենշաբաթյա «Aló Presidente» թոք-շոուն է, որը սկսվել է 1999 թվականին և ավարտվել 2012 թվականին։ Կառավարությունը նաև կանոնավոր կերպով օգտագործում է կադենասերները (պարտադիր ընդհատումներ բոլոր հեռուստաալիքներում պետական հեռուստաալիքների ցուցադրման համար)։
Ծանոթագրություններ
Կատեգորիա:Հեռուստատեսություն ըստ երկրի Կատեգորիա:Վենեսուելայի հեռուստատեսություն
Հանս ֆոն Աախեն
Հանս ֆոն Աախեն (Hans von Aachen, ), գերմանացի գեղանկարիչ։ Ֆոն Աախենը համարվում է մաներիզմի տիպիկ ներկայացուցիչ։ Նրա վրձնին են պատկանում հիմնականում ալեգորիկ, դիցաբանական և կրոնական կտավներ։
Կենսագրություն
Գեղանկարչություն ուսանել է Քյոլնում, նրա ուսուցիչն էր ներկայումս սակավաճանաչ նկարիչ Գեորգ Էրիխը։ 22 տարեկան հասակում (1574), ամենայն հավանականությամբ, դառնալով Քյոլնի գեղանկարիչների գիլդիայի անդամ, նա մեկնեց Իտալիա, որտեղ դարձավ Գասպար Ռեմի աշակերտը։ Իտալիայով ճանապարհորդելիս Աախենը եղել է Ֆլորենցիայում, Հռոմում և, հնարավոր է, Վենետիկում։
Աախենի մաներիզմական ոճի ձևավորման վրա մեծ ազդեցություն են ունեցել Տինտորետտոյի և Կարավաջոյի ստեղծագործությունները։ Բացի այդ վարպետներից, ողջ ընթացքում Հանս ֆոն Աախենի աշխատանքների վրա մեծ ազդեցություն են թողել նաև Գերմանիայում այն ժամանակ քաջ հայտնի գեղանկարիչներ Բարտոլոմեուս Սպրանգերը (1546-1611) և Հենդրիկ Գոլցիուսը (1558-1617)։
Աախենի ստեղծագործական ծաղկման շրջան համարվում է Ռուդոլֆյան Պրահայի ժամանակաշրջանը։ 1592 թվականին Հանս ֆոն Աախենը նկարեց Ռուդոլֆ II կայսեր պաշտոնական դիմանկարը, ինչից հետո հեռակայորեն հայտարարվեց պալատական նկարիչ և հրավիրվեց Պրահա (այնտեղ է տեղափոխվել 1597 կամ 1601 թվականին)։ Այդ դիմանկարը հանդիսանում է կայսեր ամենահայտնի նկարը։ Ըստ պատմաբանների ֆոն Աախենը հանդիսանում էր Ռուդոլֆ II կայսեր հավատարմատար անձ։ Հավանաբար հենց այս փաստն է պատճառ հանդիսացել կտավի վրա կայսեր ոչ միայն արտաքին, այլ նաև բնավորության գծերի ճշգրիտ արտացոլումը։ Ըստ հայտնի լինելու այդ դիմանկարի հետ կարող է մրցակցել միայն Ջուզեպպե Արչիմբոլդո վրձնին պատկանող Ռուդոլֆ II կայսեր դիմանկարը, որտեղ պատկերվում է բանջարեղենի, մրգերի և հատապտուղների ամբողջություն, որոնք կազմում են կայսեր դեմքը։
Ստեփան Պուչինյան
Ստեփան Ֆիլիպի Պուչինյան, խորհրդային հայ կինոռեժիսոր, դերասան, սցենարիստ, հնչյունային ռեժիսոր, ՌԽՖՍՀ արվեստի վաստակավոր գործիչ (հոկտեմբերի 18, 1991), ՌԴ ժողովրդական արտիստ (1997)։
Հանս ֆոն Աախեն
Կենսագրություն
Գեղանկարչությամբ զբաղվելուց զատ, 1596 թվականից Հանս ֆոն Աախենը աշխատում էր Հաբսբուրգների ընտանիքում, որպես դիվանագետ։ Նա շատ է ճանապարհորդել դիվանագիտական միսիաների կազմում, ինչպես նաև Ռուդոլֆ II կայսեր հավաքածուի համար նոր նկարներ ձեռք բերելու նպատակով։ 1594 (կամ 1605) թվականին նկարչին շնորհվում է ազնվականի տիտղոս։ 1596 թվականին Հանս ֆոն Աախենը կնության է առնում պալատական երգահան դուքս Օրլանդո դի Լասսոյի աղջկան։ 1601 թվականին Հանս ֆոն Աախենը վերջնականապես տեղափոխվում է Պրահա և մնում է այնտեղ մինչև իր վախճանը։
Ստեփան Պուչինյան
Կենսագրություն
Ստեփան Պուչինյանը ծնվել է 1927 թվականին Բաթումում։ 1950 թվականին ավարտել է ՎԳԻԿ-ի տնտեսագիտական ֆակուլտետը, այնուհետև 1966 թվականին՝ ռեժիսուրայի ֆակուլտետը՝ Յակով Սեգելի արվեստանոցը։ 1950-1964 թվականներին եղել է Մ․ Գորկու անվան կինոստուդիայի տնօրենը, իսկ 1964 թվականից նույն կինոստուդիայի ռեժիսորը ։
Արտաքին հղումներ
Կատեգորիա:Նոյեմբերի 28 ծնունդներ Կատեգորիա:1927 ծնունդներ Կատեգորիա:Հայ կինոռեժիսորներ Կատեգորիա:Հայ դերասաններ Կատեգորիա:Հայ սցենարիստներ Կատեգորիա:Հայ պրոդյուսերներ Կատեգորիա:Ռուսաստանի Դաշնության ժողովրդական արտիստներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Պատվո շքանշանի ասպետներ (Ռուսաստան) Կատեգորիա:ՎԳԻԿ-ի շրջանավարտներ
Հանս ֆոն Աախեն
Ստեղծագործություն
Հանս ֆոն Աախենը հակված էր շարժական, թեթև, սահուն պատկերների, անկայուն չափսերի, ջերմ, հագեցած գույների, որը ձգվում էր դեպի XVI դարի վենետիկյան գեղանկարչական դպրոց։ Նրա աշխատանքների հիման վրա ստեղծված փորագրությունները մեծ ազդեցություն են ունեցել Կենտրոնական Եվրոպայի գեղանկարչության վրա։ Հանս ֆոն Աախենի նկարները հանդիսանում են մաներիզմի բարդ արվեստի նմուշներ։ Հանս ֆոն Աախենը նկարում էր դիցաբանական, բարդ ալեգորիկ և կրոնական թեմաներով նկարներ, ինչպես նաև դիմանկարներ։
Արտաքին հղումներ
Կատեգորիա:Գերմանացի նկարիչներ
XBIZ մրցանակ
XBIZ Awards, ամերիկյան մրցանակաբաշխություն է, որը տարբեր կատեգորիաներում շնորհում է մրցանակներ պոռնոգրաֆիկ ֆիլմերին, դերասաններին, ռեժիսորներին ու ընկերություններին։ Այս մրցանակաբաշխությունը կազմակերպում է սեքս ինդուստրիայի նորություններ հրապարակող XBIZ վեբ-կայքը, իսկ առաջին անգամ XBIZ Awards-ը տեղի է ունեցել 2003 թ.-ին Լոս Անջելես քաղաքում ։ XBIZ Awards-ին համեմատել են Ոսկե գլոբուսի (Golden Globe) հետ ։
Պաշտոնական վեբ-կայք
Կատեգորիա:Ամերիկյան կինեմատոգրաֆիա Կատեգորիա:ԱՄՆ-ի կինոմրցանակներ
Հովհաննես առաքյալ եկեղեցի (Վերխնի Միտյակին)
Հովհաննես առաքյալ եկեղեցի (Հովհաննես Աստվածաբան եկեղեցի, Հովհաննես Ավետարանիչ եկեղեցի, Церковь Иоанна Богослова), ուղղափառ տաճար Ռուսաստանի Դաշնության Ռոստովի մարզի Տարասովսկի շրջանի Վերխնի Միտյակին խուտորում ։ Ենթարկվում է Ռուս Ուղղափառ եկեղեցու Շախտիի և Միլլերովոյի թեմի Միլլերովսկի գործակալությանը։
Պատմություն
Եկեղեցին Վերխնի Միտյակին խուտորի և մոտակա տնտեսության համար կառուցվել է 1886 թվականին դոնցի ճարտարապետ Պյոտր Ստուդենիկինի նախագծով ։ Փայտե եկեղեցին երեսպատված է եղել տաշուկով։ Քառանկյուն հատակագծով, խորանով և սեղանատնով հիմնական շենքի երկլանջ տանիքն ուներ գմբեթ։
Խորհրդային տարիներին՝ 1930-ական թվականներին, եկեղեցին փակ էր, այնտեղ գործում էին սկզբում ակումբ, ապա՝ ճաշարան և հանրակացարան։ Ժամերգությունները շարունակվել են Հայրենական մեծ պատերազմի տարիներին, բայց 1960-ական թվականներին եկեղեցին ավերվել է։ Ժամերգությունները շարունակվել են ևս մի քանի տարի գավիթում և նախագավիթում։
ԽՍՀՄ-ի փլուզումից հետո՝ 1990-ական թվականներին, եկեղեցին վերադարձվել է հավատացյալներին։ Շրջանային և գյուղական վարչակազմների, ինչպես նաև տեղական «Ռուս» տնտեսության աջակցությամբ և խուտորի բնակիչների միջոցներով ամրացվել է հիմքը, փոխարինվել են փտած տախտակներն ու տանիքը, տեղադրվել են նոր գմբեթներ։ Տաճարը սվաղվել ու ներկվել է, ներսից թարմացվել ։
Վերականգնված տաճարը 2010 թվականի հունիսի 22-ին օծել է Ռոստովի և Նովոչերկասի արքեպիսկոպոս Պանտելեիմոնը ։
2004 թվականից տաճարի վանահայրն է ավագ երեց Սերգի Յավիցը ։
Արտաքին հղումներ
Կատեգորիա:Տաճարներ այբբենական կարգով Կատեգորիա:2010 հիմնադրումներ Ռուսաստանում Կատեգորիա:Ռոստովի մարզի եկեղեցիներ
XRCO մրցանակ
XRCO Awards - ամերիկյան մրցանակաբաշխություն է որը տարբեր կատեգորիաներում շնորհում է մրցանակներ պոռնոգրաֆիկ ֆիլմերին, դերասաններին և ռեժիսորներին։ Այս մրցանակաբաշխությունը կազմակերպում է X-Rated Critics Organization (XRCO) կազմակերպությունը, իսկ առաջին անգամ XRCO Awards-ը տեղի է ունեցել 1985 թ.-ին փետրվարի 14-ին Լոս Անջելես քաղաքում ։ XRCO Awards-ին համեմատել են Օսկար մրցանակաբաշխության հետ ։
Պաշտոնական վեբ-կայք
Կատեգորիա:Կինեմատոգրաֆիա Կատեգորիա:ԱՄՆ-ի կինոմրցանակներ
Գրուժի
Գրուժի (Grougis), համայնք Ֆրանսիայում, Պիկարդիա մարզի Էնա գավառում։ Մտնում է Գիզ կանտոնի կազմի մեջ։ Հանդիսանում է Վարվեն շրջանը։
Համայնքի INSEE կոդ՝ 02358։
Բնակչություն
Համայնքի բնակչությունը 2011 թվականին կազմում էր 385 մարդ։
Տնտեսություն
2011 թվականի տվյալներով 262 աշխատունակ տարիքի մարդկանցից (15-64 տարեկան) 180-ը տնտեսապես ակտիվ էին, 82-ը անգործունակ (ակտիվության ցուցանիշը 68,7 %, 1999 թվականին եղել է՝ 63,6 %)։ 180 աշխատունակ բնակիչներից 152-ը աշխատում էին (94 տղամարդ և 58 կին), անաշխատանք էին 28-ը (15 տղամարդ և 13 կին)։ 82 անգործունակ մարդկանցից 18-ը աշակերտներ կամ ուսանողներ են, 20-ը թոշակառու, 44-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Գեորգիևսկի քաղաքային օկրուգ
Գեորգիևսկի քաղաքային օկրուգ (Георгиевский городской округ), մունիցիպալ կազմավորում Ռուսաստանի Դաշնության Ստավրոպոլի երկրամասում։
Վարչական կենտրոնը՝ Գեորգիևսկ ։
Ստեղծվել է 1924 թվականին որպես Գեորգիևսկի շրջան (Георгиевский район), որպես տարածքային միավոր շարունակում է հանդես գալ այդ անվանմամբ։ 2017 թվականին շրջանն իր կազմը մտնող երկրամասային նշանակության Գեորգիևսկ քաղաքի հետ վերակազմավորվել է որպես մունիցիպալ միավոր՝ Գեորգիևսկի քաղաքային օկրուգ ։
Աշխարհագրություն
Քաղաքային օկրուգի տարածքի մակերեսը կազմում է 1919,77 կմ²։
Բնակչություն
2022 թվականի մարդահամարի արդյունքներով քաղաքային օկրուգում բնակվում էր 160901 մարդ։ Բնակչության խտությունը կազմում էր 83.81 մարդ/կմ²։
Արտաքին հղումներ
Կատեգորիա:Ստավրոպոլի երկրամասի շրջաններ
Զիվին (Օլթիի գավառ)
Զիվին, գյուղ Արևելյան Հայաստանում, Կարսի մարզի Օլթիի գավառում ։
Բնակչության մասին տեղեկություններ հայտնի չեն։
Ծանոթագրություններ
Կատեգորիա:Արևելյան Հայաստանի գյուղեր
Սամյուել Պիետ
Սամուել Պետ (Samuel Piette, ), կանադացի ֆուտբոլիստ, «Մոնրեալ Իմպակտ» ակումբի և Կանադայի ազգային հավաքականի հենակետային կիսապաշտպան։
Ակումբային կարիերա
Պիետը «Մեց» և «Ֆորտունա» ակումբների սան է։ 2014 թվականի ապրիլի 4-ին  «Պադերբորնի» դեմ խաղում նա կատարել է իր դեբյուտը Դյուսելդորֆի ակումբի կազմում Երկրորդ Բունդեսլիգայում ։ Ամռանը Սամյուելը տեղափոխվել է իսպանական «Դեպորտիվո Լա Կորունյա» ակումբ, բայց այդպես էլ չի կարողացել կատարել իր դեբյուտը հիմնական թիմում և հանդես է եկել երկրորդ կազմում։ 2015 թվականի ամռանը Պիետը վարձավճարով տեղափոխվել է Ֆերրոլի «Ռասինգ» ակումբ։ Օգոստոսի 22-ին «Արանդինա» ակումբի դեմ խաղում նա կատարել է իր դեբյուտը նոր թիմում ։
2016 թվական ի ամռանը Սամյուելը տեղափոխվել է Իսարա։ Օգոստոսի 27-ին «Պալենսիայի» դեմ խաղում նա կատարել է իր դեպյուտը նոր ակումբի կազմում ։
2017 թվականի ամռանը Պիետը վերադարձել է հայրենիք՝ պայմանագիր կնքելով «Մոնրեալ Իմպակտ» ակումբի հետ։ Օգոստոսի 17-ին կայացած «Չիկագո Ֆայր» ակումբի դեմ խաղում նա կատարել է իր դեբյուտը MLS-ում ։
Միջազգային կարիերա
2011 թվականին Պիետը Կանադայի պատանեկան հավաքականի կազմում մասնակցել է Մեքսիկայում կայացած աշխարհի պատանեկան առաջնությանը։ Մրցաշարում նա մասնակցել է Ուրուգվայի, Անգլիայի և Ռուանդայի հավաքականների դեմ խաղերին։
2012 թվականի հունիսի 4-ին ԱՄՆ-ի հավաքականի հետ ընկերական հանդիպման ժամանակ Պիետը կատարել է իր նորամուտը Կանադայի հավաքականի կազմում՝ հանդիպման երկրորդ խաղակեսում փոխարինելով Ջուլիան Դե Գուզմանին ։
2013 թվականին Սամուելն ընդգրկվել է Կանադայի ազգային հավաքականի հայտացուցակում`մասնակցելու ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա խաղացել է Մարտինիկայի և Մեքսիկայի հավաքականների դեմ։ Նույն տարում Պիետը երիտասարդական թիմի կազմում մասնակցել է ԿՈՆԿԱԿԱՖ-ի երիտասարդական առաջնությանը։ Մրցաշարում նա մասնակցել է Կուբայի ԱՄՆ-ի և Նիկարագուայի երիտասարդական հավաքականների դեմ։
2017 թվականին Պիետը երրորդ անգամ ընդգրկվել է ազգային հավաքականի հայտացուցակում՝ մասնակցելու ԿՈՆԿԱԿԱՖ-ի ոսկե գավաթի խաղարկությանը, որի ընթացքում նա մասնակցել է Ֆրանսիական Գվիանայի, Կոստա Ռիկայի , Հոնդուրասի և Ճամայկայի հավաքականների դեմ խաղերին։
Արտաքին հղումներ
Կատեգորիա:Կանադացի ֆուտբոլիստներ Կատեգորիա:Կանադայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ
Անհետաձգելի բեղմնականխում
Անհետաձգելի բեղմնականխման հաբեր
Անհետաձգելի բեղմնականխման հաբերը (ԱԲՀ) (երբեմն օգտագործում են «անհետաձգելի հորմոնալ բեղմնականխում» տարբերակը) կարող են պարունակել խմելու սովորական համակցված բեղմնականխիչ հաբերի բաղադրության մեջ մտնող նույն հորմոնները (էստրոգեն, պրոգեստին կամ երկուսը միասին)՝ ավելի մեծ չափաբաժիններով։ Չպաշտպանված սեռական հարաբերություններ ունենալու կամ բեղմնականխման որևէ մեթոդի ձախողման դեպքերում հորմոնների նման մեծ չափաբաժին պարունակող հաբերի ընդունումը կարող է կանխել հղիությունը ։ Դրանք երբեմն անվանվում են «առավոտյան հաբեր», ինչը սխալ մոտեցում է։ ԱԲՀ-ներն առավել արդյունավետ են ներգործում, երբ ընդունվում են սեռական հարաբերություններից անմիջապես հետո։
Տեսակները
Միայն պրոգեստին պարունակող բեղմնականխիչ հաբերը պարունակում են 1.5 մգ լևոնոգեստրել։ Դրանք կարող են լինել կամ 1.5 մգ լևոնոգեստրել պարունակող մեկ հաբի ձևով կամ հավասար չափաբաժինների բաժանված՝ 0.75 մգ լևոնոգեստրել պարունակող երկու հաբի ձևով, որոնք ընդունվում են 12 ժամ ընդմիջումով։ Ազդեցությունը պահպանում են ընդունելուց հետո 72 ժամվա ընթացքում ։ Հակապրոգեստինային ուլիպրիստալ ացետատն արտադրվում է 30 մգ անհետաձգելի բեղմնականխման միկոկոճակների ձևով, որոնք իրենց ազդեցությունը պահպանում է Սեռական հարաբերությունից հետո մինչև 120 ժամվա ընթացքում ։
Եթե հնարավոր չէ ձեռք բերել անհտաձգելի բեղմնկան համար նախատեսված որևէ հաբ (լևոնոգստրել, ուլիպրիստալ ացետատ կամ միֆեպրիստոն), կարելի է ընդունել խմելու սովորական համակցված բեղմնականխիչ հաբեր՝ որոշակի համադրությամբ, կեսական չափաբաժիններով՝ 12 ժամ ընդմիջմամբ (Յուզպեի մեթոդ)։ Այս դեպքում ազդեցությունը պահպանվում է սեռական հարաբերություններից հետո մինչև 72 ժամվա ընթացքում ։
Արդյունավետությունը
Անհետաձգելի բեղմնականխման միջոցների արդյունավտությունը չի հաշվարկվում այնպես, ինչպես հիմնական բեղմնականխման մեթոդներինը։ Այն ներկայացնում է հղիության ցուցանիշի նվազումը՝ արտահայտված տոկոսներով, անհետաձգելի բեղմնականխման միջոցի մեկանգամյան օգտագործման դեպքում։ Անհետաձգելի բեղմնականխման հաբերի ընդունման տարբեր մեթոդներն ապահովում են արդյունավետության տարբեր մակարդակներ, նույնիսկ նույն մեթոդի դեպքում տարբեր հետազոտությունների արդյունքում կարող են գրանցվել արդյունավետության տարբեր ցուցանիշներ։ Միայն պրոգեստինի վրա հիմնված մեթոդի (լևոնոգեստրելի օգտագործմամբ) դեպքում գրանցվել է արդյունավետության 89% ցուցանիշ ։ 2003 թվականին մեթոդների համադրամբ (Յուզպե) բեղմնականխման վերաբերյալ իրականացված երկու ընդգրկուն հետազոտությունների ընթացքում, օգտագործելով հաշվարկման տարբեր մեթոդներ, արձանագրվել է արդյունավետության 47% և 53% ցուցանիշներ ։ Թե՛ միայն պրոգեստինի, և թե՛ Յուզպեի մեթոդների դեպքում անհետաձգելի բեղմնակախման արդյունավետությունը հասնում է առավելագույնի, երբ միջոցը կիրառվում է սեռական հարաբերությունից հետո՝ 12 ժամվա ընթացքում, և հետզհետե նվազում է՝ ժամանակին զուգընթաց ։ Միֆեպրիստոնի 10 մգ չափաբաժնով հաբի արդյունավետությունը սեռական հարաբերություններից հետո 120 ժամվա (5 օր) ընթացքում երեք փորձաքննությունների արդյունքներով գնահատվել է 83% ։ Մի ուսումնասիրության արդյունքում պարզվել է, որ միֆեպրիստոնի չափավոր պարունակությունն ավելի լավ ազդեցություն է ունենում, քան լևոնոգեստրելի կամ Յուզպեի մեթոդները ։
Հղի լինելն անվտանգության տեսանկյունից հակացուցում չէ, եթե այդ ընթացքում պատահաբար ընդունվել է միայն պրոգեստին պարունակող կամ համակցված անհետաձգելի բեղմնականխման հաբ, քանի որ առայժմ չի արձանագրվել դրա հետևանքով կնոջը, հղիության ընթացքին կամ պտղին հասցված վնասի որևէ փաստ։ Սակայն անհետաձգելի բեղմնականխումը ցուցված չէ հղիին կամ հղիության կասկած ունեցող կնոջը, քանի որ ԱԲ միջոցները արդյունավետ չեն հղի կանաց դեպքում     ։
Կողմնակի ազդեցությունները
Որպես ամենից տարածված կողմնակի ազդեցություն՝ անհետաձգելի բեղմնականխման հաբերից օգտվողները նշել են սրտխառնոցը (Յուզպեի մեթոդից օգտվող 979 կանանց 50.5% և միայն լևոնոգեստրել օգտագործող 977 կանանց 23.1%-ը՝ ըստ 1998 թվականի ԱՀԿ հարցումների, և միայն լևոնոգեստրել օգտագործող 2,720 կանանց 14.3%՝ ըստ 2002 թվականի ԱՀԿ հարցումների), փսխումը շատ ավելի քիչ է տարածված և բնորոշ չէ անհետագելի բեղմնականխման՝ միայն լևոնոգստրել պարունակող հաբերի կիրառման դեպքում ։ Սովորաբար միայն լեվոնոգեստրել պարունակող ԱԲ հաբերի հետ խորհուրդ չի տրվում օգտագործել հակափսխումային դեղմիջոցներ ։ Այն դեպքում, երբ միայն լևոնոգեստրել պարունակող անհետաձգելի բղմնականխման հաբի ընդունումից հետո 2 ժամվա ընթացքում տեղի է ունենում փսխում, ապա կինը պետք է հնարավորին կարճ ժամանակում ընդունի հաբի նոր չափաբաժին ։
Այլ տարածված կողմնակի ազդեցություններից են՝ (1998 և 2002 թթ. ԱՀԿ հետազոտությունների ընթացքում միայն լևոնոգեստրել պարունակող հաբեր օգտագործողների շրջանում յուրաքանչյուրի մասով գրանցվել է 20%-ից պակաս դեպք) ցավեր որովայնի շրջանում, հոգնածություն, գլխացավ, գլխապտույտը և կրծքի զգայունությունը ։
Կողմնակի ազդեցությունները, սովորաբար, անցնում են 24 ժամվա ընթացքում և ի սպառ վերանում են բուժումը սկսելուց մի քանի օր հետո ։
Հաճախ դիտվում են դաշտանային ցիկլի ժամանակավոր խանգարումներ։ Եթե հաբերն ընդունում են մինչև ձվազատումը, լևոնոգեստրելով բուժման դեպքում հաբերում պարունակվող պրոգետոգենի մեծ չափաբաժինը հաբերն ընդունելուց մի քանի օր հետո կարող է առաջացնել պրոգեստոգենը դուրս բերող արնահոսություն։
Անհետաձգելի բեղմնականխման հաբերի այլընտրանքներից մեկը պղնձե T-աձև ներարգանդային պարույրն է (ՆԱՊ), ինչը հղիությունը կանխելու նպատակով կարելի է կիրառել չպաշտպանված սեռական հարաբերություններից մինչև 5 օր հետո։ ՆԱՊ տեղադրելն ավելի արդյունավետ է, քան անհետաձգելի բեղմնականխման հաբեր ընդունելը։ Հղիանալու ցուցանիշը, ՆԱՊ-ը անհետաձգելի բեղմնականխման նպատակով կիրառելու դեպքում, նույնն է, ինչ հիմնական նպատակով կիրառելու դեպքում։ Դաշտանից հետո ՆԱՊ-ը կարելի է թողնել տեղադրված՝ մշտական բեղմնականխում ապահովելու նպատակով (3-10 տարի՝ կախված տեսակից) ։
Անհետաձգելի բեղմնականխման հաբերը հիմնականում խորհուրդ է տրվում օգտագործել որպես լրացուցիչ ապահովություն կամ «արտակարգ» դեպքերում, քան որպես բեղմնականխման հիմնական միջոց։ Դրանք նախատեսված են այն դեպքերի համար, երբ տեղի է ունեցել բեղմնականխման այլ միջոցների ձախողում, օրինակ, երբ կինը մոռացել է ընունել բեղմնականխիչ հաբը կամ երբ պահպանակը սեռական հարաբերությունների ընթացքում պատռվել է ։
Սեռական բռնություն և ԱԲ
1960-1970-ական թվականներին, երբ դեռ հասարակությունը ծանոթ չէր անհետաձգելի բեղմնականխման մեթոդին, կամ այն չէր սահմանվել որպես «անհապաղ բեղմնականխում», մեթոդը կիրառվում էր մասնավորապես, սեռական բռնության ենթարկվածների բուժման նպատակով ։ Բռնաբարության զոհ դարձած վերարտադրողական տարիքի կանանց շրջանում հղիության ցուցանիշը գրեթե 5% է։ ԱՄՆ-ում բռնաբարության արդյունքում հղիացածների գրեթե կեսը դիմում է աբորտի ։
Արտաքին հղումներ
Կատեգորիա:Գինեկոլոգիա
Կովիլյան
Կովիլյան (Covilhã; []), քաղաք Պորտուգալիայում, համանուն մունիցիպալիտետի վարչական կենտրոնը։ Քաղաքի բնակչության թվաքանակը կազմում է 36,7 հազար մարդ, մունիցիպալիտետի բնակչությանը՝ 54,5 հազար մարդ։ Քաղաքը և մունիցիպալիտետը մտնում են տնտեսա-վիճակագրական Կենտրոնական տարածաշրջանի և Կովա դա Վեյրա ենթաշրջանի մեջ։ Քաղաքը հին վարչական բաժանմամբ մտել է Բեյրա Բայշա նահանգի մեջ։
Դիրք
Քաղաքը գտնվում է Կաշտեկու Բրանկու քաղաքի վարչական կենտրոնից 52 կմ դեպի հյուսիս։
Պատմություն
Կովիլյան քաղաքը հիմնադրվել է 1186 թվականին։
Արտաքին հղումներ
Կատեգորիա:Պորտուգալիայի քաղաքներ Կատեգորիա:1186 թվականին հիմնադրված բնակավայրեր
Ռեուվեն Ռուբին
Ռեուվեն Ռուբինը (ի ծնե Ռուբին Զելկիովիչ, ראובן רובין ), իսրայելցի նկարիչ-մոդեռնիստ, իսրայելական գեղանկարչության հիմնադիրներից մեկն է։
Կենսագրություն և ստեղծագործություն
Ծնվել է 1893 թվականին Գալացում, Ռումինիա, մեծացել է Ֆելտիչենիում։ Ծնողներն են Իոել և Ֆեյգա Զելիկովիչները։ Նկարել սկսել է դեռևս դպրոցում։ 1912 թվականին ուղևորվել է Պաղեստին, որը դեռևս մտնում էր Օսմանյան կայսրության կազմի մեջ և այնուհետև որոշում է ընդունում գաղթել այնտեղ։ 1912 թվականին սովորել է Երուսաղեմի Բեցալելյան դպրոցում, Պաղեստինի առաջատար գեղարվեստական հաստատությունում, որտեղ հավաքված էին այն ժամանակվա առաջատար նկարիչները։ Սակայն անձամբ Ռուբինը որոշում է, որ իրեն հարկավոր է առավել հիմնավոր գեղարվեստական կրթություն և մեկնում է Փարիզ ։
Փարիզում 1913-1914 թվականներին սովորել է Կոլարոսի ակադեմիայում և գեղարվեստի դպրոցում։ 1914 թվականին սկսվել է Առային համաշխարհային պատերազմը, և վերադարձը Պաղեստին անհնարին էր։ 1915 թվականին այցելելով Իտալիա՝ նկարիչը ուղևորվեց Ռումինիա, որտեղ աշխատել է 1916-1920 թվականներին։ Այնուհետև Ռուբիմնը ճանապարհորդել է ԱՄՆ, որտեղ անցկացվել է նրա առաջին խոշոր անհատական ցուցահանդեսը։ 1922 թվականից հաստատվել է Թել Ավիվում, թեև մինջև կյանքի վերջը շատ էր ճանապարհորդել։
1929 թվականին Թել Ավիվում Ռուբինն ամուսնանում է Էսթեր Դևիսի հետ։ 1945 թվականին Նյու Յորքում ծնվում է նրանց որդի Դավիդը, 1952 թվականին, նույնպես Նյու Յորքում, նրանց դուստր Արիելան։
1948 թվականին Ռեուվեն Ռուբինը նշանակվում է Իսրայելի առաջին դեսպանը Ռումինիայում և զբաղեցրել է այդ պաշտոնը մինչև 1950 թվականը, որից հետո վերադարձել է Թել Ավիվ։
1940-1950-ական թվականներին նրա գեղարվեաստական ոճը ամբողջությամբ փոխվում է։ Ռուբինը ամբողջովին հեռանում է ֆիգուրատիվ գեղանկարչությունից և սկսում է նկարել սիմվոլիզմիյն մոտ ոճով։ 1966-1967 թվականներին անցկացվում են նրա խոշորագույն ռետրոսպեկտիվցուցահանդեսները Իսրայելի երկու խոշոր թանգարաններում՝ Թել Ավիվում և Երուսաղեմում։ 1969 թվականին նա վիտրաժներ է պատրաստել Իսրայելի նախագահի նստավայրի ընդունելությունների սրահի համար։ 1973 թվականին Ռեուվեն Ռուբինն արժանացել է Իսրայելի պետական մրցանակի արվեստի ոլորտում ձեռքբերումների համար։
Նկարիչը մահացել է 1974 թվականի հոկտեմբերի 13-ին և թաղվել է Թել Ավիվի հին գերեզմանատանը։
Հիշատակի հավերժացում
Թել-Ավիվում՝ Ռուբինի տանը (Հայիմ Նախման Բյալիկի անվան փողոց, 14), բացվել է նրա տուն թանգարանը։
Բրունո Սամմարտինո
Բրունո Լեոպոլդո Ֆրանչեսկո Սամմարտինո (Bruno Leopoldo Francesco Sammartino, ծնվ.՝ հոկտեմբերի 6, 1935 - ապրիլի 18, 2018), իտալական արմատներով, ամերիկացի նախկին պրոֆեսիոնալ ըմբշամարտիկ (ռեստլեր)։
2013 թվականին մտերիմ ընկեր Առնոլդ Շվարցենեգերի կողմից առաջադրվել է WWE փառքի սրահ։
Արտաքին հղումներ
Կատեգորիա:Ամերիկացի պրոֆեսիոնալ ըմբշամարտիկներ Կատեգորիա:Իտալացի պրոֆեսիոնալ ըմբշամարտիկներ Կատեգորիա:WWE փառքի սրահի անդամներ
Կազիմիր Գուդիև
Կենսագրություն
Վլադիկավկազի ֆուտբոլի սան է, սկսել է խաղալ տեղի «Ավտոդոր» և «Իրիստոն» ակումբներում։
1996-1997 թվականներին անցկացրել է 7 խաղ Բարձրագույն լիգայի Սոչիի «Ժեմչուժինա» ակումբի կազմում։ 1999 թվականին խաղացել է Ադրբեջանի «Կյապազ» (հանդես է եկել միայն Համագործակցության գավաթի խաղարկության խաղերում ) և «Նևտչի» ակումբներում ։
Ռուսաստան վերադառնալուց հետո խաղացել է Երկրորդ դիվիզիոնում, կարիերան ավարտելով 2004 թվականին Չերեպովեցկի «Սևերստալ» ակումբում։ 2006 և 2008 թվականներին աշխատել է ԼՖԼ-ի Ալանիա-2 «Վլադիկավկազ» ակումբում, որպես մարզիչ։
1996-1997 թվականներին անցկացրել է երեք խաղ Ադրբեջանի հավաքականի կազմում ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուս ֆուտբոլային մարզիչներ Կատեգորիա:Ֆուտբոլի դարպասապահներ Կատեգորիա:Ռուսաստանի Պրեմիեր Լիգայի խաղացողներ
Ռեյմա Պիետիլյա
Ռեյմա Պիետիլյա (Reima Pietilä, ), ֆինն ճարտարապետ, օրգանական ճարտարապետության հիմնադիրներից մեկը։ Իր նախագծերի մեծ մասի վրա նա աշխատել է կնոջ՝ Ռայլիի հետ։
Կենսագրություն
Ռեյմա Պիետիլյան ծնվել է 1923 թվականին Տուրկուում։ Նրա մեծ քույրը նկարիչ Տուլիկի Պիետիլյան էր՝ մումինների ստեղծողներից մեկը։
Պիետւլյայի առաջին մեծ աշխատանքը եղել է 1958 թվականին Բրյուսելում համաշխարհային ցուցահանդեսի տաղավարը։ 1959 թվականին Պիետիլյան հաղթեց Տամպերե քաղաքի եկեղեցու գծագրերի մրցույթը։ Կալևա եկեղեցին՝ ձկան տեսքով բետոնե կառույցը, կոր պատերի, բարձր, ուղղահայաց պատուհանների ու ճարտարապետական փայտե կոմպոզիցիայի հաշվին յուրահատուկ միջավայր է ստեղծում ներսում ։
1967-1969 թվականներին Պիետիլյան գծագրեց բնակելի շենքեր, որոնք շարունակում էին օրգանական ճարտարապետության ավանդույթները ։
Ճարտարապետի կյանքի վերջին տարիների ամենահայտնի նախագծերից էր Տամպերե քաղաքի գրադարանը։ Այն կառուցելու համար նա ոգեշնչվել է խլահավից և ծովախեցիից ։
Ծանոթագրություններ
Կատեգորիա:Ֆինն ճարտարապետներ Կատեգորիա:Մոդեռնիզմ
Ազատ Իդել-Ուրալ
Ազատ Իդել-Ուրալ (Свободный Идель-Урал, Азат Идел-Урал, Олячив Рав-Уралонь), Պովոլժիեի ժողովրդի քաղաքացիական շարժում, որ նպատակներն են Մորդովիայի, Չուվաշիայի, Մարի Էլի, Թաթարստանի, Ուդմուրտիայի և Բաշկորտոստանի անկախացումն էր և այս վեց հանրապետությունների ինտեգրումը մեկ ընդհանուր սահմանով, տնտեսական ոլորտով և ամբողջական անվտանգության համակարգով մեկ միության մեջ։
Լենինի հուշարձան (Երևան)
Լենինի հուշարձան, հուշարձան, որը գտնվում էր Երևանի գլխավոր հրապարակում (այժմ՝ Հանրապետության հրապարակ)։ ԽՍՀՄ ժողովրդական նկարիչ, ակադեմիկոս, քանդակագործ Սերգեյ Մերկուրովի աշխատանքներից է, հուշարձանի ճարտարապետներն են Նատալյա Պարեմուզովան և Լևոն Վարդանովը։ Լենինի արձանը տեղադրվել է 1940 թվականի նոյեմբերի 24-ին, Հայաստանում խորհրդային իշխանության հաղթանակի 20-ամյակի կապակցությամբ, ապամոնտաժվել 1991 թվականին։ Խորհրդային տարիներին արձանը համարվել է Լենինի լավագույն մարմնացումներից մեկը ԽՍՀՄ տարածքում։ Արձանի պատվանդանն ապամոնտաժվել է 1996 թվականին ։
1991 թվականից Լենինի արձանի մարմինը գտնվում է Հայաստանի ազգային պատկերասրահի բակում, գլուխը` պահեստում։ Պատվանդանի մնացորդները պահվում են Երևանի քաղաքապետարանի պահեստում՝ Չարբախում ։
Ազատ Իդել-Ուրալ
Պատմություն
Ռաֆիս Քաշապովը՝ թաթարական ազգային շարժման առաջնորդներից մեկը, դատապարտվել է 2015 թվականի սեպտեմբերին Ղրիմի բռնակցումը Ռուսաստանին վերաբեյալ քննադատության համար և դատապարտվել է 3 տարվա ազատազրկման քրեակատարողական գաղութում։ Նրան ազատ են արձակել 2017 թվականի դեկտեմբերի 26-ին։ 2018 թվականի փետրվարի սկզբին Քաշապովը գաղթել է Ուկրաինա, որտեղ հանդիպել էր իր համախոհ Սիրես Բոլյաենին, ով էրզիական էթնիկ ծագմամբ մորդվական ռազմական թոշակառու է ։
Լենինի հուշարձան (Երևան)
Պատմություն
1920-ական թվականների վերջում Ալեքսանդր Թամանյանի գծագրերով տեղադրվել է մոտ երկու մետր բարձրություն ունեցող օբելիսկ հետևյալ գրությամբ. «Այստեղ տեղադրվելու է Մեծ Հոկտեմբերյան սոցիալիստական հեղափոխության առաջնորդ Վլադիմիր Լենինի արձանը»։ 1938 թվականին Լենինի արձանի նախագծի համամիութենական բաց մրցույթ է հայտարարվել, որին մասնակցել են ԽՍՀՄ ժողովրդական նկարիչ Սերգեյ Մերկուրովը և ՀԽՍՀ ժողովրդական նկարիչ Սուրեն Ստեփանյանը։ Մրցույթի անցկացումը հանձնարարվել է Երևանի գլխավոր ճարտարապետ Մարկ Գրիգորյանին։ Ըստ մրցութային պայմանների՝ աշխատանքները պետք է ներկայացվեին Երևանի քաղխորհրդի ճարտարապետա-նախագծային բաժին 1939 թվականի մարտի 15-ին։ Մինչ այդ Հայաստանի ճարտարապետների միությունում և Երևանի քաղխորհրդում քննարկում էին արձանի տեղադրման վայրը։ Ըստ ճարտարապետ Հրայր Իսաբեկյանի արձանը պետք է տեղադրվեր հրապարակի հյուսիսային մասում։ Սակայն գեղարվեստական տեսանկյունից ավելի շահեկան էր, եթե արձանը տեղադրվեր ոչ թե շենքերի, այլ երկնքի ֆոնի վրա։ Արձանի մշակման և իրականացման նախագիծը հանձնարարվել է ԽՍՀՄ ժողովրդական նկարիչ Սերգեյ Մերկուրովին և Թիֆլիսում բնակվող երիտասարդ ճարտարապետ-ամուսիններ Նատալյա Փարեմուզովային և Լևոն Վարդանովին (Մերկուրովը հավանել էր ճարտարապետների կողմից առաջարկած պատվանդանի կոմպոզիցիան) ։
Ըստ նախնական համաձայնության՝ արձանը պետք է պատրաստվեր բրոնզից, սակայն Մերկուրովը հրաժարվեց պատրաստել բրոնզից ձուլված արձանը՝ վերջինիս բարձրության պատճառով (7,2 մետր)։ Նա առաջարկում էր բրոնզից կամ գրանիտից պատրաստել արձանը` 5 մետր հասակով, քանի որ քանդակագործը ծանոթ չէր Լենինի հրապարակի իրական չափերին։ Մրցույթի պայմաններում նշված էր, որ հուշարձանի ընդհանուր բարձրությունը պետք է կազմի 18 մետր, ուստիև պատվանդանի հետ ներդաշնակ լինելու համար արձանի բարձրությունը չպետք է 7 մետրից պակաս լիներ։ 7 մետրանոց արձանը կռածո պղնձից պատրաստելու Մերկուրովի առաջարկը հավանության արժանացավ այդ ժամանակ Երևանում գտնվող ակադեմիկոս Հովսեփ Օրբելիի կողմից ։
Ազատ Իդել-Ուրալ
Պատմություն
2018 թվականի մարտի 21-ին Ռաֆիս Քաշապովն ու Սիրես Բոլյաենը Կիևում մամուլի ասուլիս են անցկացրել իրենց կողմնակիցների փոքր խմբի հետ, որտեղ հրապարակայնորեն հայտարարվել է «Ազատ Իդել-Ուրալ» քաղաքացիական շարժման սկիզբը ։
Լենինի հուշարձան (Երևան)
Պատվանդան
Պատվանդանի պատրաստմանը մասնակցել են փորձառու քարտաշներ Ուկրաինայից, որոնք մինչ այդ աշխատել էին Օպերայի և բալետի շենքի շինարարության վրա ։ Պատվանդանը պատրաստված էր գրանիտից, պատված էր մանր քանդակներով։
1991 թվականի ապրիլի 13-ին Լենինի հուշարձանն ապամոնտաժվել է։ Այն դուրս է բերվել սուլոցների ներքո, խանդավառությամբ ։ Պատվանդանը հինգ տարի դատարկ է մնացել և հանվել է ՀՀ կառավարության որոշմամբ 1996 թվականի հուլիսին։
Ազատ Իդել-Ուրալ
Պատմություն
Իր գործունեության առաջին հինգ ամիսների ընթացքում կազմակերպությունը խուսափել է խոսել բացահայտ անջատողական դիրքերից՝ միաժամանակ հայտարարելով Պովոլժիեի հանրապետությունների ինքնիշխանության վերականգնման համար իր պայքարը։ Այնուամենայնիվ, երբ Ռուսաստանի Պետական Դուման հաստատեց օրենք հանրակրթական ուսումնական հաստատություններում մայրենիի ուսումնասիրության մասին, որը Իդել-Ուրալի հանրապետությունների պաշտոնական լեզուները հանեց պարտադիր դպրոցական ուսումնական ծրագրերից, «Ազատ Իդել-Ուրալ»-ը փոխեց շարժման գործունեության հիմնական նպատակը ։
«Ազատ Իդել-Ուրալ»-ի հռչակագրում նշվել է Էրզյանո-Մոկշանիայում, Չուվաշիայում, Մարի Էլում, Թաթարստանում, Ուդմուրտիայում և Բաշկորտոստանում ստեղծել անկախ ազգային ժողովրդավարական պետություններ՝ միաժամանակ նշելով դիմադրության ոչ բռնի մեթոդները։ Այս հայտարարությունից մի քանի օր անց ռուսական ԶԼՄ-ները հայտնում են, որ Քաշապովի դեմ նոր քրեական գործ է հարուցվել՝ ինտերնետում նյութեր հրապարակելու համար, որոնք ատելություն են առաջացնում ռասայի, էթնիկ ծագման, լեզվի և կրոնի հիմքերով ։
Լենինի հուշարձան (Երևան)
20-րդ դդ. 80-90-ական թթ.
1991 թվականի փետրվարին ՀՀ անկախության հանրահավաքի մասնակիցներն արձանի վրա ներկ էին լցրել, գիշերը դռան մոտ պայթուցիկ էին դրել ու ոչնչացրել մետաղի վրա փորագրված նախշերով դուռը ։
Ազատ Իդել-Ուրալ
Գաղափարախոսություն
Ազատ Իդել-Ուրալը իրեն դիրքավորում է որպես զանգվածային քաղաքացիական-քաղաքական շարժում, որը հիմնված է ժողովրդավարության և մարդասիրության սկզբունքների վրա։ Շարժման հիմնական նպատակն է Էրզյանո-Մոկշանիայի, Չուվաշիայի, Մարի Էլի, Թաթարստանի, Ուդմուրտիայի և Բաշկորտոստանի անկախ ազգային ժողովրդավարական հանրապետությունների ստեղծումն է։ Կազմակերպության առաջնային նպատակներն են սոցիալական գիտակցությունը, մշակութային և կրոնական իրավունքների էրզիացիների, մոկշաների, չուվաշների, մարիների, թաթարների, ուդմուրտների և բաշկիրների համար մշակութային և կրոնական իրավունքներն են։
Իդել-Ուրալի հանրապետությունների կարգավիճակը
Ազատ Իդել-Ուրալի նպատակն Էրզյանո-Մոկշանիայի, Չուվաշիայի, Մարի Էլի, Թաթարստանի, Ուդմուրտիայի և Բաշկորտոստանի անկախ ազգային ժողովրդավարական հանրապետությունների ստեղծումն է։ Ազատ Իդել-Ուրալը հայտարարում է, որ իրենք նպատակ ունեն միավորել այս ազգային հանրապետություններին Եվրամիության նման միջպետական ասոցիացիայի մեջ։ Շարժումը շեշտում է, որ յուրաքանչյուր հանրապետություն ինքնուրույն կիրականացնի իր ներքին և արտաքին քաղաքականությունը, բայց միասին կապահովի հավաքական անվտանգություն, ընդհանուր սահմանային անվտանգություն, միասնական մաքսային տարածք և ընդհանուր արժույթ ։
Լենինի հուշարձան (Երևան)
20-րդ դդ. 80-90-ական թթ.
Լենինի հուշարձանը հանելու մասին որոշում Երևանի քաղաքային խորհրդի նիստում կայացվել է մարտի 28-ին։ Երկու «դեմ» և չորս «ձեռնպահ» ձայներով քաղխորհրդի գործկոմին հանձնարարվեց «մինչև 1991 թվականի ապրիլի 22-ը ավարտել արձանի ապամոնտաժման աշխատանքները»։ Ձեռնպահ էր քվեարկել Հայոց համազգային շարժման անդամ, քաղխորհրդի նախագահ Համբարձում Գալստյանը։
Ազատ Իդել-Ուրալ
Իդել-Ուրալի հանրապետությունների կարգավիճակը
Մինչդեռ Ազատ Իդել-Ուրալը ներկայացրել է իր ծրագիրը, որտեղ ուրվագծվել են նրա նպատակներն ու խնդիրները, հանրապետությունները մնում են Ռուսաստանի Դաշնության կազմում։ Մասնավորապես, շարժումը նպաստում է հանրապետությունների և դաշնային կենտրոնի միջև պայմանագրային հարաբերություններին։ Իդել-Ուրալի հանրապետությունները պետք է ունենան վետոյի իրավունք իրենց հետաքրքրություններին վերաբերող հարցերում, ինչպես նաև կարողանան ինքնուրույն հարաբերություններ հաստատել այլ պետությունների և միջազգային կազմակերպությունների հետ։ Քաղաքացիների կարգավիճակը պետք է սահմանադրորեն սահմանվի Իդել-Ուրալի հանրապետություններում, և պետք է ընդունվեն օրենքներ քաղաքացիության մասին ։
Լենինի հուշարձան (Երևան)
Աղբյուրներ
Կատեգորիա:Սերգեյ Մերկուրովի քանդակներ Կատեգորիա:Երևանի չպահպանված հուշարձաններ‎ Կատեգորիա:Քանդված հուշարձաններ Կատեգորիա:1940 հիմնադրումներ